laion/Wikipedia-Exotic huggingface dataset:
Kuradipuu

Kuradipuu ehk mandžuuria araalia (Aralia elata (Miq.) Seem. ehk Aralia mandschuria Maxim) on araalialiste (Araliaceae) sugukonda kuuluv väike puu. Väike 3–5 meetri kõrgune puu, mille peenikest harunemata tüve katavad tihedalt lühikesed ogad, mille järgi on puu arvatavasti nimetuse saanud. Lehed on suured, kaheli sulgjad, kujult munajad kuni elliptilised. Õied kollakasvalged, asetsevad ebasarikana. Vili on 5-seemneline sinakasmust marjataoline luuvili . Looduslikult kasvab Kirde-Hiinas, Koreas ja Venemaal Kaug-Idas Primorje segametsades. Eestis kasvatatakse parkides ja aedades ilutaimena. Droogina kasutatakse triterpeenseid saponiine sisaldavaid juuri, mida kogutakse sügisel 5–15 aastastelt puudelt. Toimelt sarnane ženšenniga. Kuradipuu juur on füüsilist ja vaimset töövõimet suurendav, immuunsüsteemi tugevdav. Kasutatakse tavaliselt tinktuurina väsimuse, nõrkuse,  madala vererõhu ja depressiivsuse korral. Kuradipuu lehtedel on ka üldergutav toime, kuigi neil on teistsugune saponiine koostis. Kuradipuud lisatakse ka toniseeriva toimega karastusjookidele. Tõstab vererõhku ning võib põhjustada uinumis ja unehäireid. Teiste araalialiikide hulgas kuradipuule oma omaduste poolest väärilist ei leidu. Üksnes Põhja-Ameerikas kasvaval Aralia hispida’l on mõningane toniseeriv toime. "Eestikeelsete taimenimede andmebaas". Vaadatud 14.12.2020. "Aralia elata (Miq.) Seem. GRIN-Global". Vaadatud 14.12.2020. Raal, A. (2010). "Farmakognoosia". Õpik kõrgkoolidele. Tartu Ülikooli Kirjastus. 479. Raal, Ain (2010). "Maailma ravimtaimede entsüklopeedia". Eesti Entsüklopeediakirjastus, Tallinn.
Kokkai

Kokkai (jaapani keeles 国会) on Jaapani kahekojaline parlament, mis jaotub alam- ehk esindajatekojaks (衆議院, Shūgii) ja ülem- ehk nõunikekojaks (参議院, Sangiin). Jaapani parlament kogunes esimest korda 1890. aastal Meiji põhiseaduse jõustumise järel, kuid sai praeguse kuju 1947. aastal vastu võetud uue põhiseadusega. Parlamendi mõlemad kojad valitakse otse paralleelvalimistega. Kokkais on kokku 713 saadikut, neist 248 ülemkojas ja 465 alamkojas. Mõlema koja istungid toimuvad parlamendihoones (国会議事堂, Kokkai-gijidō), mis asub Tōkyō Chiyoda eriringkonna Nagatachō osas. Lisaks seadusandlikele ülesannetele kinnitab parlament ametisse ka Jaapani peaministri. Valitsuskoalitsioon (144 kohta) ██ Liberaaldemokraatlik Partei (LDP) ja neid toetavad üksikkandidaadid: 117 kohta ██ Kōmeitō: 27 kohta Opositsioon (93 kohta) ██ Jaapani Konstitutsiooniline Demokraatlik Partei (KDP) ja Sotsiaaldemokraatlik Partei (SDP): 40 kohta ██ Jaapani Innovatsioonipartei: 21 kohta ██ Kokumin-minshutō (Demokraatlik Partei Rahvale): 13 kohta ██ Jaapani Kommunistlik Partei (JKP): 11 kohta ██ Reiwa Shinsengumi: 4 kohta ██ NHK-tō: 2 kohta ██ Okinawa no kaze (Okinawa Keeristuul): 2 kohta ██ Üksikkandidaadid: 9 kohta Valitsusparteid (292 kohta) ██ Liberaaldemokraatlik Partei (LDP): 259 kohta ██ Kōmeitō: 32 kohta Opositsioon (170 kohta) ██ Jaapani Konstitutsiooniline Demokraatlik Partei (KDP): 97 kohta ██ Jaapani Innovatsioonipartei: 40 kohta ██ Kokumin-minshutō (Demokraatlik Partei Rahvale) ja neid toetavad üksikkandidaadid: 10 kohta ██ Jaapani Kommunistlik Partei: 10 kohta ██ Yūshi no Kai: 5 kohta ██ Reiwa Shinsengumi: 3 kohta ██ Üksikkandidaadid: 5 kohta ██ Täitmata: 3 kohta  Kokkai – pildid, videod ja helifailid Wikimedia Commonsis
Volgogradi oblasti lipp

Volgogradi oblasti lipp on Venemaa haldusüksuse Volgogradi oblasti lipp. Ametlikult võeti lipp kasutusele 18. septembril 2000. Lipu autor on Juri Kurazov[küsitav]. Volgogradi oblasti lipuks on ristkülikukujuline punane kangas, mille vardapoolses osas on kaks sinist vertikaalset triipu nii, et nende vahele ja neist vardapoole jäävad kitsad punased triibud. Lehvipoolsel punasel väljal on aga kujutatud valget teise maailmasõja mälestussammast "Emake kodumaa" (Матери-Родины), kujutis moodustab 3/4 lipu kõrgusest. Siniste kitsaste triipude laiuseks on 1/16 lipu laiusest. Lipu laiuse ja pikkuse suhe on 2:3. Punane pärineb Volgogradi (Tsaritsõn) ajalooliselt vapilt, punane oli ka Vene NFSV vapi ja ka praeguse Venemaa Föderatsiooni vapi põhivärviks ning see sümboliseerib Volgogradi oblasti järjepidevust, traditsioone ja ajalugu. Samuti sümboliseerib see ka mehisust, uhkust, vabadust ning neid, kes on oma isamaa kaitsmise eest verd valanud. Sinised triibud tähistavad oblasti kahte suurimat jõge Doni ja Volgat, mis on selle piirkonna ja üleüldse ajaloos väga tähtsat rolli mänginud. Sinine on ka nooruse, harmoonia, tarkuse ja täiusliku hinge värv. Valge tähistab rahu, õilsust, õiglust ning helget tulevikku. "Emake Kodumaa" viitab teise maailmasõja pöördepunktiks osutunud Stalingradi lahingule ning oblasti rahva kangelaslikkusele selles lahingus. Sinine, punane ja valge on ka Venemaa lipu värvid; oblasti lipul viitavad nad sellele, et Volgogradi oblast on Venemaa lahutamatu osa. Volgogradi oblasti vapp Riiklik sümboolika: Volgogradi oblast - Volgograd (vene keeles)
Bażanowice

Bażanowice (tšehhi keeles Bažanovice, saksa keeles Bazanowitz) on küla Poolas Sileesia vojevoodkonnas Cieszyni maakonnas Goleszówi vallas. Bażanowice asub Tšehhi piirist umbes 3,5 km kaugusel, Cieszyni kesklinnast umbes 5,5 km idas. https://bdl.stat.gov.pl/api/v1/data/localities/by-unit/012414403072-0052103?var-id=1639616&format=jsonapi, vaadatud 6.10.2022.
Dzięgielów

Dzięgielów (tšehhi keeles Děhylov, saksa keeles Dzingelau) on küla Poolas Sileesia vojevoodkonnas Cieszyni maakonnas Goleszówi vallas. Dzięgielów asub Tšehhi piirist ligi 2 km kaugusel. https://bdl.stat.gov.pl/api/v1/data/localities/by-unit/012414403072-0052244?var-id=1639616&format=jsonapi, vaadatud 6.10.2022.
Puńców

Puńców (tšehhi keeles Puncov, saksa keeles Punzau) on küla Poolas Sileesia vojevoodkonnas Cieszyni maakonnas Goleszówi vallas. Puńców asub Tšehhi piirist natuke vähem kui 1 km kaugusel. https://bdl.stat.gov.pl/api/v1/data/localities/by-unit/012414403072-0052528?var-id=1639616&format=jsonapi, vaadatud 6.10.2022.
Paczółtowice

Paczółtowice on küla Poolas Väike-Poola vojevoodkonnas Krakówi maakonnas Krzeszowice vallas. Paczółtowice asub Krakówi kesklinnast umbes 24 km lääneloodes. Küla on esmamainitud 1335. aastal. https://bdl.stat.gov.pl/api/v1/data/localities/by-unit/011212006065-0324470?var-id=1639616&format=jsonapi, vaadatud 4.10.2022. Paczółtowice Gmina Krzeszowice. Vaadatud 4. augustil 2023
Obłazy Ryterskie

Obłazy Ryterskie on küla Poolas Väike-Poola vojevoodkonnas Nowy Sączi maakonnas Rytro vallas. Obłazy Ryterskie asub Slovakkia piirist umbes 6 km kaugusel. Küla on esmamainitud 1630. aastal. https://bdl.stat.gov.pl/api/v1/data/localities/by-unit/011212210152-0459477?var-id=1639616&format=jsonapi, vaadatud 4.10.2022.
Szczyrzyc

Szczyrzyc on küla Poolas Väike-Poola vojevoodkonnas Limanowa maakonnas Jodłowniki vallas. Szczyrzyc asub Limanowast umbes 19 km lääneloodes ja Krakówist ligikaudu 35 km lõunakagus. Szczyrzyc sai linnaõigused 1416. aastal, kuid kaotas need enne 1499. aastat. Szczyrzyc on turismisihtkoht ja puhkekeskus, seal asub 1620. aasta paiku rajatud tsistertslaste klooster. Külas on õllepruulikoda. https://bdl.stat.gov.pl/api/v1/data/localities/by-unit/011212207042-0430686?var-id=1639616&format=jsonapi, vaadatud 4.10.2022. Robert Krzysztofik. Lokacje miejskie na obszarze Polski : dokumentacja geograficzno-historyczna, Katowice 2007, lk. 74-75 Szczyrzyc Encyklopedia PWN. Vaadatud 31. detsembril 2023
Šagrään-helerai

Šagrään-helerai (Leucoraja fullonica), tuntud ka kui vanutaja rai, on rai liik, kes kuulub railaste sugukonda. Šagrään ise on karestatud päevitamata nahk, tüüpiliselt on see värvitud roheliseks ning on tehtud haide või raide nahast. Kohalik nimi, "vanutaja rai", tuleb instrumendist, mida kasutavad vanutajad, et töödelda riiet, viidates tema karmile, karedale ja okkalisele seljale. Šagrään-helerai seljauime plaat on pigem laiem kui pikem. Eesmine marginaal on nõgus ning lainetamatu ning umbes kolmandiku võrra pikem tagumisest. Ninamik on tal koonusekujuline ning terav. Saba on plaadist lühem ning sellel asetsevad kaks väikest, ühesuurust seljauime koos algelise sabauimega. Silmad ja suu on suured, hambad on teravad ning neid on ülalõualuul umbes 64 ja alalõualuul umbes 56. Ülemine kehapind on kareda ja karmi tekstuuriga koos suurte ogadega ninamikul, silmade ümbruses ning õlal. Alates selja keskosast jookseb kaks viiekümnelist selgroolülide rida, mis ulatuvad esimese seljauime taha, Selgroolülid puuduvad esimese ja teise seljauime vahel. Alumine pind on sile, väljaarvatud plaadi eesmine äär, saba alus ning saba ise. Tema värvus on ülikonna hall või pruun, väikeste tumedate täpikestega ülemisel kehapinnal ning valgemad täpikesed alumisel kehapinnal.Maksimaalselt kasvab 120 cm pikkuseks. Seda liiki esineb suhteliselt külmades vetes mandrinõlvadel 30-550 m sügavusel. Kõige sagedamini leidub teda 200 m sügavuselt, aga lõunapoolsemates piirkondades leidub teda sügavamalt. Ta eelistab liivaseid ja ilmselt ka kiviseid elupaiku. Teda leidub Atlandi ookeani idaosas, Venemaal, Murmanskist läbi Norra, Lõuna-Islandi, Fääri saarte, Keldi mere, Põhjamere põhjaosa ja Skagerraki, Maroko põhjaosani, kaasaarvatud (harva) Vahemere lääneosas ning Madeira saarte lähistel. Inglismaa ja Walesi madalatest vetest ta aga puudub. Šagrään-helerai toitub mitmetest erinevatest bentos loomadest, enamjaolt kaladest, aga ka koorikloomadest. Nagu teisedki raid on tema paljunemine ovipaarne; munakapslid on merevaigu värvi ning pikliku kujuga, pikkade jäikade sarvedega igas nurgas. Üks sarvepaaridest on pikem kui kapsel ise. Kapsel on 7,5-9,9 cm pikk ja 4,5-4,7 cm lai. Ajalooliselt on seda raid hinnatud tarbimise jaoks madalama väärtusega. Kommertsiaalselt püütakse teda õngejadadega ning traalnootadega. Day, F (1980–1984). The Fishes of Great Britain and Ireland. Williams and Norgate.{{raamatuviide}}: CS1 hooldus: kuupäeva vorming (link) Lythgoe, J & G (1991). Fishes of the Sea: The North Atlantic and Mediterranean. Cambridge, Massachusetts: MIT Press. ISBN 0-262-12162-X. Froese, R. & Pauly, D (2007). ""Leucoraja fullonica". FishBase. Originaali arhiivikoopia seisuga 13.08.2020. Vaadatud 15.12.2020.{{netiviide}}: CS1 hooldus: mitu nime: autorite loend (link) Ellis, J.R.; Cruz-Martinez, A.; Rackham, B.D. & Rogers, S.I. (2005). "The distribution of chondrichthyan fishes around the British Isles and implications for conservation". Journal of Northwest Atlantic Fishery Science. 35: 195–213.
Malle Blumenau

Malle Blumenau (26. juuni 1953 – 8. detsember 2020) oli eesti munitsipaalametnik ja -poliitik. Ta lõpetas 1979. aastal Tartu Riikliku Ülikooli rahanduse ja krediidi eriala ning asus tööle Tartu linna rahandusosakonnas, kus ta täitis esmalt ökonomisti ja hiljem Tartu toitlustusametis plaaniosakonna juhataja kohuseid. Alates 1990. aastast on Malle Blumenau töötanud Tartu ettevõtluse osakonnas, algul peaspetsialistina ning alates 1998. aasta septembrist kuni 2020. aasta veebruarini oli ta ettevõtluse osakonna juhataja. Blumenau on olnud eestvedaja mitmele suurele projektile: ettevõtluse nädal, ühisturundusprojekt "Maitsev Tartu", rahvusköökide kuu, Tartu toidufestival, käivitanud projekti "Tartu – hea teenindusega linn". Ta on korraldanud kakskümmend korda Tartu Hansalaata ning on olnud Kevadlaada, Maarjalaada ja Jõululaada algataja ja korraldaja. Kuulus Reformierakonda ja kandideeris korduvalt nii Tartu linnavolikokku kui Riigikokku.
Kamõšin

Kamõšin on linn Venemaal Volgogradi oblastis. Asub Volga jõel asuva Volgogradi veehoidla ääres, Kamõšinka jõe suudmes. Linn on asutatud 1667. aastal. 1697–1780 kandis nime Dmitrijevsk. 1780. aastal sai linnaõigused. Kamõšinis on jõesadam, seda läbib raudtee ja Saratovi-Volgogradi automagistraal. Q126684906 http://www.admkamyshin.info/
Sotsiaal- ja solidaarsusmajandus

Solidaarsusmajandust on defineeritud erinevalt, kuid kõik definitsioonid maailmas sisaldavad neid ühendavaid põhimõttelisi printsiipe, nagu solidaarsus, jätkusuutlikkus, õiglus igas mõõtmes, osalusdemokraatia ja pluralism. Sotsiaal- ja solidaarsusmajandus terminit on kasutatud, et viidata majandustegevuse vormidele, mis prioriseerivad sotsiaalseid ja tihti keskkondlikke eesmärke ning hõlmab tootjaid, töölisi, tarbijaid ja kodanikke kes tegutsevad solidaarselt ja kollektiivselt. See tähendab töötajate ja kogu ühiskonna suuremat kaasatust, pidades silmas laiemat ühiskondliku kasu ja vastustustundlikku tarbimist, et vähendada vaesust ja saavutada õiglasem ühiskond kogu maailmas. Sotsiaal- ja solidaarsusmajanduse aluseks on sotsiaalne innovatsioon mis on orienteeritud kapitalistliku süsteemi vigade parandusele ning toetub kooperatiivse filosoofia eestvedajate, nagu Robert Owen, Henri de Saint Simon, Charles Fourier ja Pierre-Joseph Proudhon (kes olid tuntud ka kui utopistlikud sotsialistid), kontseptsioonidele. Kawano, Emily; Masterson, Thomas Neal; Teller-Elsberg, Johnathan (2009). Solidarity Economy I: Building alternatives for people and planet. Amherst, MA, USA: Center for Popular Economics. Rossel, Cecilia; Ghosh, Abhijit; Mukherjee-Reed, Ananya; Laville, Jean-Louis; Agarwal, Bina; Alain, Beatrice; Nannyonjo, Justine; Grasseni, Cristina; Forno, Francesca; Signori, Silvana; Bergeron, Suzanne; Reed, Darryl; Muradian, Roldan; Coraggio, Jose Luis; Bateman, Milford; Healy, Stephen; Millstone, Carina; Fonteneau, Benedicte; Gomez, Georgina; Mendell, Marguerite; Nelson, Paul; McMurty, John-Justin (2015). Social and Solidarity Economy: Beyond the Fringe. Zed Books Ltd. "SUSY: Sotsiaalne ja solidaarne majandusmõstlik lähenemine arengule ja jätkusuutlikkusele". MONDO. Vaadatud 15.12.2020. Dash, Anup (2014). "Toward an epistemological foundation for social and solidarity economy". UNRISD Occasional Paper: Potential and Limits of Social and Solidarity Economy (3). Vaadatud 15.12.2020.
Marmorjas veiseliha

Marmorjas veiseliha on liha, mis sisaldab mitmesugustes kogustes lihasesisest rasva, andes sellele marmoriga sarnase välimuse. Kuid seda liha hinnatakse üldjuhul mitte tema välimuse järgi, vaid õrna, tavalise veiseliha jaoks iseloomutu maitse järgi. Marmorlus on lihasesisene rasv, mis koosneb polüküllastumata, monoküllastumata ja küllastunud rasvadest. See on veiseliha kvaliteedi iseloomustamisel peamine omadus ja oluline tegur veiseliha hinna määramiseks. Marmoreerida saab ainult veiseliha, kuigi petturid on suutnud naiivsetele ja mitteteadlikele inimestele müüa ka marmoriseeritud sea- või lambaliha. Marmoriseerimise astme määravad nii veise geneetika kui ka toitumine. Üldiselt on Wagyu tõugu veiste lihas parem marmoriseerimise tase kui teistel tõugudel. Marmoriseerimise eesmärgil kasvatatavate tõugude toitmisel lähtutakse tasakaalustatud toitumisest, tähtis on piisava süsivesikute, rasvade ja valgu koguse tagamine toidus. Sellisel täisväärtuslikul toitumisel on veiselihale väga positiivne mõju. Rasv muudab liha pehmemaks ja kergemini näritavaks, kuna selline liha sisaldab vähem lihaskiude ja kollageeni. See vähendab vajaliku närimise hulka, mis põhjustab toidu kiiremat lagunemist ja suuremat lõhna eraldumist. Uuringud on näidanud, et marmoriseeritud veiselihal on 10 protsenti rohkem lihasesisest rasva ja tema maitsetugevus on märkimisväärselt suurem. Kvaliteedi hindamisel võetakse arvesse väga paljusid tegureid, alustades liha hellusest, mahlakusest ja maitsest ning lõpetades nähtavate rasvakihtide jaotusega. Liha küpsust hinnatakse füsioloogilise vanuse järgi – selle näitajad on luu omadused, kõhre luustumine, ribilihase värvus ja tekstuur. Vananedes muutub kõhr luuks, lahja värv tumeneb ja tekstuur muutub vanuse kasvades jämedamaks. Lahjat värvi ja tekstuuri võivad mõjutada ka muud veise surmajärgsed tegurid. Veiseliha marmoriseerituse taset hinnatakse 0–9 pallise süsteemiga, kus 0 tähendab, et liha ei ole marmoriseeritud ning 9 tähendab, et liha on väga hästi marmoriseeritud. Lim, D., Kim, N.K., Lee, S.H., Park, H.S., Cho, Y.M., Chai, H.H. & Kim, H. 2014. „Characterization of Genes for Beef Marbling Based on Applying Gene Coexpression Network“. In International Journal of Genomics. Available at http://downloads.hindawi.com/journals/ijg/2014/708562.pdf Last accessed in December 2020. # Hussein W.B., Moaty, A.A., Hussein, M.A. & Becker, T. 2011. „A novel edge detection method with application to the fat content prediction in marbled meat“. In Pattern Recognition. Volume 44. Issue 12. Available at https://www.sciencedirect.com/science/article/abs/pii/S0031320311001877?via%3Dihub Last accessed in December 2020. Stanbroke. 2017. „Beef Marbling: Everything you need to know“. In Steak School. Available at https://steakschool.com/learn/beef-marbling-everything-you-need-to-know/ Last accessed in December 2020.
Heitgaasitagastus

Heitgaasitagastus (inglise keeles exhaust gas recirculation või EGR) on bensiini- ja diislimootorites lämmastikoksiidide (NOx) heitkoguste vähendamise tehnika. Heitgaaside tagastussüsteem juhib osa mootori heitgaase tagasi mootori silindritesse. Sellega kaasnedes küttesegu koostis halveneb ning põlemistemperatuur alaneb ja lämmastikoksiidide hulk väheneb. Maitene. "Ausalt heitgaasidest". maitene.ee. Vaadatud 15.12.2020.
Saueaugu tänav

‹ Kaart ajutiselt peidetud (?) › Saueaugu tänav on tänav Rakveres, paiknedes linna lõunaosas. Kaugus linna keskväljakust on linnulennult 1,2 km. Tänav on 294 meetrit pikk ja ligikaudu 11,5 meetrit lai. Saueaugu tänav on piiritänavaks Lepiku ja Õpetaja Heinamaa linnaosa vahel. Tänav saab alguse Vabaduse tänavalt ja on suunaga lääne poole, Viru tänavani. Saueaugu tänav ristub lõuna poolt Lepiku tänavaga. Tänava ääres paiknevad katusekorrusega ühepereelamud koos abihoonetega, hooned on rajatud põhiliselt 20. sajandi teises pooles. Kohalike teede nimekiri Vaadatud 15.12.2020 Rakvere linnaosad Geoportaal
Põhjaeesti kirjakeel

Põhjaeesti kirjakeel ehk Tallinna keel on ajalooline eesti kirjakeele variant, mida kasutati 17.–19. sajandil Eesti põhjapoolsemas osas (keskusega Tallinnas). See kirjakeele variant põhines Põhja-Eesti murretel, eriti Tallinna kõnepruugil. Selle aja teine kirjakeele variant oli lõunaeesti kirjakeel ehk Tartu keel. Mõlemas kirjakeeles anti välja raamatuid ja ajalehti. Tallinnakeelseid raamatuid kasutati ka mulgi murde alal. Eesti vana kirjakeele korpus (vanade tekstide kogu) TÜ Külli Prillop: Vana kirjakeele sõnastik
Rajbrot

Rajbrot on küla Poolas Väike-Poola vojevoodkonnas Bochnia maakonnas Lipnica Murowana vallas. Rajbrot asub Bochniast ligi 18 km lõunas ja Krakówist umbes 48 km kagus. https://bdl.stat.gov.pl/api/v1/data/localities/by-unit/011212001042-0822080?var-id=1639616&format=jsonapi, vaadatud 4.10.2022.
Toidukorra asendaja

Toidukorra asendaja on jook, batoon supp jms, mis on mõeldud tahke toidukorra asendajaks, tavaliselt kontrollitud koguses kalorite ja toitainetega. Mõned joogid on tervisekokteili vormis. Meditsiiniliselt määratud söögikorra asendus joogid sisaldavad vajalikke vitamiine ja mineraale. Kulturistid, kes söövad 5–6 toidukorda päevas. kasutavad mõnikord toidukorra asendajaid, et säästa toidu valmistamise aega. Toidukorra asendajaid kasutatakse kehakaalu langetamiseks. Samuti kasutavad toidukorra asendajaid kiire elutempoga inimesed, et täita enda päevased toitainete vajadused, ilma raiskamata aega toidu valmistamisele. Toidukorra asendajad võivad olla kasulikud ka vanainimestele, et nad saaksid kätte vajalikud toitained. On mõningaid tõendeid selle kohta, et toidukorra asendajate kasutamine on tõhus rasvunud inimeste kehakaalu langetamiseks. Söögikorra asendajaid saab kasutada diabeedi raviks, sest need aitavad säilitada madalat keha kaalu. Ameerika Diabeedi Assotsiatsiooni (ADA) andmetel võib toidukorra asendajaid kasutada tavaliste söögikordade asemel üks või kaks korda päevas, et aidata diabeediga inimestel hoida madalat kehakaalu. Madal kehakaal säilib seni, kuni inimene järgib toidukorra asendamise kava. Söögikorra asendajaid saab kasutada, et lihtsustada kaalulangetust psüühikahäiretega inimeste jaoks, nagu skisofreenia, skisoafektiivne häire, bipolaarne häire. "Drink Yourself Skinny". Men's Health. Originaali arhiivikoopia seisuga 13. detsember 2009. Vaadatud 10.12.2020. "Meal replacement guide". Bodybuilding for You. Vaadatud 10.12.2020. Caroline Roberts (9. juuni 2020). "Meal replacement shakes: Can they help you lose weight, and who should use them?". C Net. Vaadatud 15.12.2020. Heymsfield, S., Mierlo, B. van., Knaap, van der C. A. J., Heo, M. and H. I. Frier 2003. "Weight management using a meal replacement strategy: meta and pooling analysis from six studies". International Journal of Obesity  volume 27. lk  537–549. Vaadatud Detsember 2020 Craig, J. 2013. "Meal Replacement Shakes and Nutrition Bars: Do They Help Individuals With Diabetes Lose Weight?". In Diabetes Spectrum volume 26 (3). lk 179–182. Vaadatud Detsember 2020 Gelberg, H. A., Kwan, C. L., Mena, S. J., Erickson, Z. D., Baker, Matthew R., Chamberlin, V., Nguyen, C., Rosen, J. A., Shah, C. and D. Ames. 2015. "Meal replacements as a weight loss tool in a population with severe mental illness". Eating Behaviors volume 19. lk 61–64. Vaadatud Detsember 2020
Patscherkofel

Patscherkofel on mägi ja suusakeskus Alpides Tiroolis Lääne-Austrias, 7 km Innsbruckist lõunas. Tipp on 2246 m kõrgusel üle merepinna. Iglsi linn loodejalamil on kõrgusel 870 m, vertikaalne langus on seal 1376 m. Kvartsfülliit on domineeriv aluspõhi, mille tipus on gneiss ja päevakivi. Esineb ka kaltsiumirikast aluspõhja, näiteks basalti, kriiti ja dolokivi, kuid see on liiga napp, et selle tugevalt jäätunud mäe pinnast palju mõjutada. Happeline pruunmuld, leeteline pruunmuld ja raudhuumusleetmuld on domineerivad mullatüübid. Nii 1964. kui ka 1976. aasta taliolümpiamängudel oli mägi meeste kiirlaskumisvõistluse toimumispaik, koos bobisõidu ja kelgutamise võistlustega naabruses asuvas Iglsis. Ülejäänud viis mäesuusatamise ala peeti Axamer Lizumis. Austria suusalegend Franz Klammer, siis 22-aastane, võitis Patscherkofelil olümpiamängude kuldmedali, edestades 1976. aastal kiirlaskumises valitsevat olümpiavõitjat Bernhard Russiit Šveitsist dramaatiliselt 0,33 sekundiga. 3,02 km pikkuse raja vertikaalne langus oli 870 m ja see algas 1950 m kõrguselt, kõvasti mäe tipust allpool. Klammer lõpetas ajaga 1:45.73, keskmine kiirus 102,8 km/h ja vertikaalne laskumiskiirus 8,2 m/s. Egon Zimmermann, samuti Austriast, võitis kuldmedali tosin aastat varem 1964. aasta olümpia kiirlaskumises. Tema võiduaeg oli 2:18.16, rohkem kui pool minutit Klammerist kehvem.
Reseedaroheline

Reseedaroheline on üks rohelistest värvitoonidest, reseeda värvi tuhmjas heleroheline, salveirohelisest tumedam ja küllastatum. Reseda odorata Reseda glauca Reseda lutea ISCC-NBS-i värvide tähistamise süsteemi värvinimede käsiraamat "Color: universal language and dictionary of names" loeb reseedarohelist (Reseda green) hallikaks rohekaskollaseks (Grayish Greenish Yellow)      , hallikaks kollaroheliseks      või keskmiseks kollakasroheliseks      , heledat reseedarohelist (Light Reseda Green) hallikaks kollaroheliseks      või kahvaturoheliseks      . Pantone värvitoon PQ-15-6414TCX Reseda on hele hallikas roheline      . RAL Classic värvikaardi toon 6011 Resedagrün on keskmise tugevusega veidi tuhm roheline      . Kunstitarvete tootja J Herbini reseedaroheline (vert reseda) tint on õhukeselt külm sinakasroheline, paksemas kihis kuivanult küpse smaragdrohelise tooniga. Enne Esimest maailmasõda tehti Prantsusmaa armees ettepanek vahetada endised indigosinised mundrid reseedaroheliste vastu, kuid see lükati tagasi Värvinimetus esineb 1930. aastate eesti moesõnavaras ja tähistab pigem heledat rohelist tooni. Salveiroheline Seladoniroheline Khakiroheline feldgrau https://archive.org/details/coloruniversalla00kell/page/62/mode/2up?q=reseda+green "Arhiivikoopia". Originaali arhiivikoopia seisuga 27. november 2022. Vaadatud 15. detsembril 2020.{{netiviide}}: CS1 hooldus: arhiivikoopia kasutusel pealkirjana (link) https://www.ralcolorchart.com/ral-classic/ral-6011-reseda-green Ink Review #631: J. Herbin Vert Reseda. - mountainofink.com (blogi), April 04, 2019 Les tentatives de réformes del'uniforme. - L'ARMÉE FRANÇAISE DE L'ÉTÉ 14. - rosalielebel75.franceserv.com Suwe kleidi- ja kostüümiriideid. - Maamees : "Vaba Maa" põllumajandusline osa, 5. mai 1933 Kui tuleb lumi, siis wõtame suusad... - Uus Eesti, 20. detsember 1936 Tuhanded värvid lubatud, vähesed valitud... - Uus Eesti, 25. juuli 1937